 Na RICHARD MUNGUTI SIKU 40 za mwizi zilitimia kwa wasafishaji wawili katika Mahakama ya Milimani walipokamatwa Jumanne kwa madai ya kuiba simu ya rununu ya hakimu na televisheni. Andrew Orina na David Elkana Nyabuto walikamatwa na maafisa wa usalama mahakamani na kupelekwa kuhojiwa katika makao makuu ya uchunguzi wa jinai (DCI). Orina na Nyabuto walioajiriwa na kampuni ya kusafisha maofisi ya Jepco Ltd inayohudumu katika idara ya mahakama walinasawa na kamera za CCTV. Walionekana waking’oa televisheni na kuiba simu kisha wakizitorosha ikiwa wamezificha ndani ya magunia ya kubeba taka. Televisheni hiyo ya nchi 55 hutazamwa na watoto wazazi wao wakiendelea na kesi. Wawili hao walinaswa wakiiba simu na televisheni hiyo Januari 31,2022. Baada ya kuhojiwa na maafisa wa DCI wawili hao watashtakiwa katika mahakama ya KIbera. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  